રવિવારનો દિવસ હતો. ગુલાલનાં મમ્મી એક દિવસની અંબાજીની યાત્રાએ ગયાં હતાં. ઘરમાં કોઈ નહોતું એટલે એક મીટિંગનું આયોજન થયું હતું. ગુલાલ અને નિખિલ એક જ સોફામાં આજુબાજુ બેઠાં હતાં. અંતરા એક ચેરમાં બેઠી હતી. બે કોમ્પ્યુટર એક્સપર્ટ જિજ્ઞેશ અને લલિત પણ આવ્યા હતા. એ બીજા સોફામાં બેઠા હતા અને ઇ. ઝાલા એમની ભારે કાયા લઈને સ્પેશિયલ ફેટ પર્સન માટે બનાવેલી એક ઝમ્બો સોફાચેરમાં બેઠા હતા અને બોલી રહ્યાં હતા, ‘ગુલાલ, બેટા ! અઠવાડિયું થઈ ગયું. મલ્હાર તરફથી કોઈ મેસેજ કે મેઈલ નથી આવ્યો. તું ડરની મારી કંઈ છુપાવતી હોય તો કહી દેજે.’